SHBA, debati mbi marrëveshjen me Iranin
Administrata e Presidentit Obama vazhdon përpjekjet për të bindur Kongresin për të miratuar marrëveshjen
Këtë javë, Presidenti Barak Obama kthehet nga turneu i tij në Afrikë për t'u përballur me Kongresin amerikan, të pakënaqur nga marrëveshje bërthamore me Iranin, pavarësisht se ajo ka marrë mbështetjen e Këshillit të Sigurimit të OKB-së. Përpjekjet lobuese dhe dëshmitë nga ana e zyrtarëve të lartë të administratës kanë fituar disa mbështetës të rinj të marrëveshjes në Kongres. "Shpresoj se ne do ta hedhim poshtë këtë marrëveshje," shprehet senatori republikan Lindsey Graham. Periudha 60-ditore e shqyrtimit nga Kongresi të marrëveshjes ndërkombëtare me Iranin tashmë ka filluar. Lindsey Graham, senator republikan Kryetari i Komisionit të Senatit për Marrëdhënie me Jashtë, i cili përdori fjalë të ashpra ndaj Sekretarit të Shtetit John Kerry. Sekretari Kerry këmbëngul se vetëm marrëveshja e arritur në Vjenë mund të ndalë marshimin e Iranit drejt një arsenali bërthamor. Ndërprerja e plotë e programit bërthamor të Iranit, siç sugjerohet nga disa ligjvënës amerikanë, do të kërkonte një opsion tjetër, thotë Sekretari Kerry. Shumë demokratë ende nuk e kanë bërë të qartë qëndrimin e tyre. Amerikanët kanë filluar të shohin reklama televizive kundër marrëveshjes nga grupet lobuese. Anketat fillestare tregojnë se shumica e mbështesin marrëveshjen, por ka një skepticizëm të gjërë mbi atë nëse ajo do të parandalojë Teheranin të prodhojë armë bërthamore.